Koningin Elizabeth kry dalk allemintige salarisverhogingKoningin Elizabeth II saam met haar honde. Foto: Annie Leibovitz Die koningin se inkomste word bereken as ŉ persentasie van die inkomste wat deur die Crown Estate, ŉ versameling van grond en maatskappye in die Verenigde Koninkryk, wat aan die Britse koningshuis behoort, verdien word. Die Crown Estate het in sy jaarverslag aangedui dat hy die afgelope jaar amper £300 miljoen tot die Tesourie bygedra het. Indien die formule wat tans gebruik word nie verander word nie, beteken dit die koningin se salaris sal met 6,5% verhoog word. Dit sal ŉ verhoging van 57% wees teenoor die salaris wat sy in 2012 ontvang het. Dit het ook aan die lig gekom dat die koningshuis Britse belastingbetalers in die 2015/16-boekjaar sowat £39 miljoen gekos het, met net minder as die helfte hiervan wat vir die instandhouding van koninklike huishoudings, soos Buckingham-paleis, aangewend is.